Nafarroako Parlamentuko Mahaiak, 2019ko otsailaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, nazioarteko ARCO 2019 arte-azokari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko otsailaren 4an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

ARCO 2019 arte azokari dagokionez, honako hau jakin nahi dut:

– Ea Nafarroako Gobernuak lan egiteko asmorik duen azoka horretan parte hartzen duen arte-galeria edo -zentroren batekin.

– Nafarroako Gobernuak nazioarteko nahiz estatuko zer arte-azokatan parte hartzen duen edo lan egiten duen.

Iruñean, 2019ko urtarrilaren 31n

Foru parlamentaria: Maiorga Ramírez Erro